- Jeg er overrasket over at valget faldt på mig, men samtidig er jeg også meget stolt og glad, siger Ulla Astman til TV2/NORD. Ifølge konstitueringsaftalen skulle posten for sundhedsudvalget besættes af en socialdemokrat og valget faldt alt på den nordjyske regionsrådsformand. - Sundhedsområdet er i høj fokus og det er en stor opgave at skulle formulere fremtidens sundhedspolitik, lyder det fra den nyvalgte formand. Dermed har Ulla Astman overtaget Orla Havs to tidligere topposter, og i forhold til ham har hun dog ingen planer om også at satse på en karriere på Christiansborg. - Jeg har ingen planer om at gøre karriere på de bonede gulve, jeg har tre små børn og ønsker ikke at bruge halvdelen af min tid på Christiansborg.

Referat:
For kort tid siden kunne hun sætte sig i formandsstolen for Region Nordjylland, nu kan hun også sætte sig i formandsstolen for de danske regioners sundhedsudvalg.